II. SENIOR TÍZPRÓBA
2020-10-10 10:00 - 16:00 (Europe/Helsinki) | Magyar Gyula Kertészeti Szakgimnázium és Szakközépiskola tornaterme, X. ker. Maglódi út 8., Budapest, Magyarország
F I G Y E L E M !
A SENIOR 10 próba a vírushelyzetre tekintettel tavaszra elhalasztva!

F E L H Í V Á S
II. Senior 10 próba NAV NYOSZ tagok részére
A XXXII. nyári olimpiai játékok több sportot magába foglaló nemzetközi sportesemény, aminek Tokió ad otthont.
Ezen az eseményen ugyan nem vehetünk részt, de elhatároztuk, hogy a 2019-ben első ízben megrendezett Senior 10 próba sikerén felbuzdulva, 2020-ban is rendezünk sport és szellemivetélkedőt a nyugdíjasainknak.
Tervezett időpont: 2020. október 10 Tervezett időtartam: 10:00 órától 16:00 óráig Tervezett helyszín: Magyar Gyula Kertészeti Szakgimnázium és Szakközépiskola tornaterme Budapest, X. Maglódi út 8.
Ezen a rendezvényen a mozgást helyezzük előtérbe, így a versenyzők 7 sportágban mérhetik majd össze az ügyességüket, fizikai állóképességüket, erejüket, és a szellemi megmérettetés csupán 3 témakört ölel fel.
A sport versenyek egyéni versenyek, míg a szellemi megmérettetés 3 fős csapatok között történik.
A jelentkezéskor a klubtag nevét, születési idejét MEG kell adni!
A sport versenyeken kizárólag 60 évet betöltött tagok indulhatnak!
Három korcsoport lesz, nemenként. A korcsoportoknál a január 1-ei állapotot vesszük figyelembe!
I. korcsoport: 60-64 év, II. korcsoport: 65-69 év, III. korcsoport: 70+.
A sport eredményeket korcsoportonként, nemenként külön-külön díjazzuk.
Egy klubból jöhetnek versenyzők csak sportolni, vagy csak a szellemi megmérettetésre.
Nevezési határidő: 2020. szeptember 05. éjfél. A jelentkezéseket a szövetséghez kell elektronikusan megküldeni!
Szellemi 3 tusa témakörei:

Zene felismerés (14 zenemű felismerése: Ki a zeneszerző és mi a hallott zenedarab címe)
Irodalmi mű felismerése (14 vers felismerése: Ki írta, mi a vers címe és ki az előadó ?)
Történelmi ismeretek (14 kérdés a magyar és az európai eseményekről: Mikor történt az adott esemény? Kinek a nevéhez fűződik az adott esemény?)
Sportágak:
Célba-dobás
Lengőteke
Célba-rúgás
Szlalom
Kosárra dobás
Asztalitenisz
Sakk
A versenyzők és a szurkolók részére egészségügyi szűréseket, illetve a rendezvény elején egy mindenkit – résztvevőket, szervezőket, szurkolókat – megmozgató, 15-20 perc közös bemelegítést tervezünk. Veres László szervező

Pécsi Pénzügyőr Klub
2020-10-28
Dunai hajókázás az aranyló Duna-parton . JELENTKEZÉSI HATÁRIDŐ: 2020. OKTÓBER 19!

"Élethosszig alkotva" 2020
2020-11-02
A járványhelyzet miatt az „ Élethosszig alkotva 2020” Tánczos Imre emlékkiállítás sajnos elmarad.

FELHÍVÁS
az „ Élethosszig alkotva 2020” Tánczos Imre emlékkiállításra
A NAV Nyugdíjasainak Országos Szövetsége Elnöksége, a nyugdíjasok szabadidejének hasznos eltöltése, és ennek széles körű bemutatása érdekében, ismét megrendezi képzőművészeti kiállítását.
Ennek során vár bármilyen eljárással készített: • festményeket, • grafikákat, • metszeteket, • famunkákat (intarziát, fafaragást, textil munkák közül azokat, amelyek méretük és készítési módjuk szerint „képszerűen” kiállíthatóak (gobelin, keretezett hímzések, kivarrott minták stb.)
Az „Élethosszig alkotva 2020” kiállításra a szervezők nem számítanak az előbb meghatározottól eltérő kézimunkákra (nem lehet elhelyezni), fotókra, irodalmi művekre (ezekre külön pályázat kerül kiírásra).
A kiállítás várható megnyitása: 2020. november A pályamunkák beküldési határideje: 2020. szeptember 30.
Az érdeklődők vegyék fel a kapcsolatot Bozányné Nemes Rita titkárral (0615501176 vagy 06703312801),
Kérem, készüljetek ismét szebbnél szebb tárgyakkal.

Tánczos Imre „ötletgazda” emlékének ajánljuk a kiállítást!
Netye Mihály elnökségi tag, Bozányné Nemes Rita titkár, szervezők

Pécsi Pénzügyőr és Adóügyi Klub (Vezetett séta a pécsi Zsolnay-negyedben) ELHALASZTVA!!
2020-11-25 | Zsolnay Kulturális Negyed, 7626
A Baranya Megyei Adóügyi Klub szervezésében vezetett séta a Zsolnay-negyedben. (Indulás: 14.00 óra)
Még lehet jelentkezni 2020. NOVEMBER 09-IG!!!!

Pécsi Pénzügyőr Klub (Advent Szegeden) - ELHALASZTVA!!
2020-12-02 | Szeged, Szeged, Dóm, 6700
Advent Szegeden. Részletes információ itt.

Pécsi Pénzzögyőr Klub (Pécsi Püspöki Palota) ELHALASZTVA!!
2020-12-09 | Pécsi Püspöki Palota, Pécsi Püspöki Palota, Pécs, 7633
Adventi látogatás a Pécsi Püspöki Palotában- a titkos átjáróban, a Bazilikában és a hozzátartozó kilátóban.
Lásd részletesen itt.

Pécsi Pénzügyőr Klub (Évzáró klubgyűlés ebéddel a pécsi Laterum étteremben) ELHALASZTVA!!
2020-12-11 | Laterum Étterem, Hajnóczy út 37., Pécs, 7633
Évzáró adventi klubgyűlés ebéddel a pécsi Laterum étteremben. (Kezdés: 13.00 óra)
JELENTKEZÉSI HATÁRIDŐ: 2020. NOVEMBER 20!!!

"FŐTÉR" rejtvény beküldési határidő
2020-12-15

Újévi Malac Vágta - reg. hat.idő: 2020.12.27
2021-01-01 - 2021-01-05
Versenykiírás
A PSE Küzdősport szakosztálya virtuális futóversenyt hirdet,
Újévi Malac Vágta, néven.

Cél: A téli időszakban is a mozgás népszerűsítése és a mostani helyzetben a szabadtéri sportok előnyben részesítése.
Az első három helyezett oklevelet kap, minden teljesítő részére egyedi érem kerül átadásra!
Időpont: 2021. január 1-je és 2021. január 5-e között.
Útvonal: Bárhol. Táv: 5000 méter. Szintidő: nincs. (örömfutás)
Nevezők, a NAV állományába tartozók és/vagy PSE tagok, illetve hozzátartozóik.
A részvétel ingyenes, de jelentkezéshez, regisztrációhoz kötött. NAV NYOSZ tagoknak a jelentkezéshez, klubnév és igazolványszám szükséges.
Határidő: 2020. december 27-ig. seniorpse@gmail.com
Eredmény igazolása, képernyőkép feltöltése a regisztráló helyen, vagy a BOXTEAM & COMBATSPORT of PSE, Facebook csoport újévi malac vágta eseménye alatt.
Budapest, 2020. december 8.
Jó versenyzést kíván a szervezők nevében is: Zachár Attila sportedző
Hajrá Pénzügyőr!

NAV _ FOTOPÁLYÁZAT 2020 (Beküldési határidő: 2021.02.15)
2021-02-15
A Nemzeti Adó- és Vámhivatal idén is fotópályázatot hirdet, valamennyi aktív és nyugállományú munkatársa számára.
Pályázati feltételek
A pályázatra kizárólag olyan, a pályázó által készített képek küldhetők be, amelyeket a korábbi évek NAV-fotópályázataira még nem neveztek. Egy pályázó legfeljebb 10 digitális fotóval pályázhat, amit fényképezőgéppel vagy mobiltelefonnal készített. Csak JPG formátumú, 1-30 MB közötti fájlméretű képek küldhetők be.
Nem lehet nevezni manipulált képekkel, például montázzsal. A fotókon nem helyezhető el utólag semmilyen képalkotó elem, illetve eredetileg a képen szereplő motívumot sem lehet eltávolítani. Megengedett azonban a képek hagyományos fotográfiai korrekciója: a színek, tónusok, kontraszt beállítása, a felvétel közben keletkezett képhibák (például a CCD-re tapadt porszem okozta folt) eltávolítása, a képek vágása, az oldalarányok megváltoztatása. A kiírásnak nem megfelelő képeket a zsűri kizárja a versenyből.
Nevezési kategóriák
1. Szakmai kategóriaOlyan képek küldhetők, amelyek bemutatják a NAV szakterületeinek feladatellátását, a munkatársak mindennapjait, használati tárgyait, szimbólumait.
2. Kötetlen kategóriaBármilyen témájú kép beküldhető, például portré, természet, humor, hétköznapi élet stb.
A pályázatok beérkezésének határideje: 2021. február 15.
A beküldés rendszerét digitalizáltuk, így néhány kattintás elegendő a képek nevezéséhez. A nevezési felület itt érhető el: Fotópályázat (intranet link).
A NAV nyugdíjasok fotóinak beküldése a NAV NYOSZ-on keresztül történik!
A részletekért keressétek Bozányné Nemes Rita titkárt!
06/70/3312801 vagy nyugdijas@nav.gov.hu
Értékelés, díjak
A beérkezett fotókat a pályázó anonimitásának megőrzésével zsűri értékeli, és az előválogatott, legszínvonalasabb alkotások közül a NAV munkatársai is szavazhatnak kedvencükre az intraneten.
Mindkét kategória első három helyezettje és a közönségdíjas kép készítője MediaMarkt vásárlási utalványokat nyer.
Ha a körülmények lehetővé teszik, a legszínvonalasabb fotókat fotókiállításon mutatjuk be, amelynek megnyitóján adjuk át a díjaikat. A kiállítás anyagát ezután valamennyi megyébe eljuttatjuk.
A képek nevezésének adatvédelmi és szerzői jogi feltételei
Minden beküldött pályamunkánál figyelemmel kell lenni az adatvédelmi és a személyiségi jogi szabályokra. Minden pályázó pályázata beküldésével tudomásul veszi, hogy az általa nevezett képek elkészítésével vagy azok nyilvános bemutatásával okozott személyiségi és szerzői jogsértésekért minden felelősség őt terheli, beleértve a jogsértés miatt keletkező anyagi felelősséget is.
Valamennyi pályázó pályázata beküldésével elfogadja a kiírási feltételeket, hozzájárul ahhoz, hogy fotói a NAV fotókiállításán szerepeljenek, azokat a NAV a kiadványaiban, a honlapján, az intranet oldalán, a közösségi médiában, illetve dekorációs célokra térítés nélkül felhasználhassa.
Várjuk a fotózás szerelmeseinek kiváló alkotásait!
Kommunikációs Főosztály

Indián nyár Duna sétány, Kárpát utcai ltp. Hélia szálloda (Szné esemény gyakorlás)
2021-10-08 14:00
https://teszt1.navnyosz.hu/wp-content/uploads/2021/09/20210228_172040.mp4
